title: Provedbena uredba Komisije (EU) 2020/2195 оd 16. prosinca 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Monti Iblei” (ZOI))

text:
                  23.12.2020

                  HR

                  Službeni list Europske unije

                  L 434/30

         PROVEDBENA UREDBA KOMISIJE (EU) 2020/2195
         оd 16. prosinca 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Monti Iblei” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Monti Iblei”, registriranu u skladu s Uredbom Komisije (EZ) br. 2325/97 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Monti Iblei” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 2325/97 od 24. studenoga 1997. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 322, 25.11.1997., str. 33.).

            (3)  SL C 274, 19.8.2020., str. 8.


title: Provedbena uredba Komisije (EU) 2021/24 оd 13. siječnja 2021. o izmjeni Priloga I. Uredbi (EZ) br. 798/2008 u pogledu unosa za Ujedinjenu Kraljevinu na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (Tekst značajan za EGP)

text:
                  14.1.2021

                  HR

                  Službeni list Europske unije

                  L 11/1

         PROVEDBENA UREDBA KOMISIJE (EU) 2021/24
         оd 13. siječnja 2021.
         o izmjeni Priloga I. Uredbi (EZ) br. 798/2008 u pogledu unosa za Ujedinjenu Kraljevinu na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. stavak 1. prvi podstavak, članak 8. stavak 4. i članak 9. stavak 4.,
         uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
         budući da:

                     (1)

                     Uredbom Komisije (EZ) br. 798/2008 (3) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je propisano da se ti proizvodi mogu uvoziti u Uniju i provoziti kroz Uniju samo ako dolaze iz trećih zemalja, državnih područja, zona ili kompartmenta navedenih u stupcima 1. i 3. tablice u dijelu 1. Priloga I. toj uredbi.

                     (2)

                     Uredbom (EZ) br. 798/2008 utvrđeni su i uvjeti koji moraju biti ispunjeni da bi se treća zemlja, državno područje, zona ili kompartment smatrali slobodnima od visokopatogene influence ptica.

                     (3)

                     Ujedinjena Kraljevina navedena je u tablici u dijelu 1. Priloga I. Uredbi (EZ) br. 798/2008 kao treća zemlja iz koje je uvoz određenih proizvoda od peradi u Uniju i provoz kroz nju odobren za neke dijelove njezina državnog područja ovisno o prisutnosti visokopatogene influence ptica. Regionalizacija Ujedinjene Kraljevine utvrđena je u dijelu 1. Priloga I. Uredbi (EZ) br. 798/2008, kako je izmijenjena Provedbenom uredbom Komisije (EU) 2020/2205 (4).

                     (4)

                     Međutim u prosincu 2020. Ujedinjena Kraljevina potvrdila je daljnja izbijanja visokopatogene influence ptica podtipova H5N8 i H5N1 na gospodarstvima za uzgoj peradi na svojem državnom području. Zbog tih je izbijanja utvrđena daljnja regionalizacija zemlje u Prilogu Provedbenoj odluci Komisije (EU) 2020/1742 (5), kako je izmijenjena Provedbenom odlukom (EU) 2020/2240 (6) i Provedbenom odlukom Komisije (EU) 2020/2242 (7) u skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), ne dovodeći u pitanje primjenu prava Unije na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 5. stavkom 4. Protokola o Irskoj / Sjevernoj Irskoj uz Sporazum o povlačenju u vezi s Prilogom 2. tom protokolu. Budući da se mjere za kontrolu i iskorjenjivanje tih izbijanja nastavljaju nakon 31. prosinca 2020., ta bi se regionalizacija trebala odražavati u Uredbi (EZ) br. 798/2008.

                     (5)

                     Nadalje, nakon objave provedbenih odluka (EU) 2020/2240 i (EU) 2020/2242 Ujedinjena Kraljevina potvrdila je daljnja izbijanja visokopatogene influence ptica unutar zona koje su u njima utvrđene, što bi se trebalo odražavati i u Uredbi (EZ) br. 798/2008.

                     (6)

                     Unos za Ujedinjenu Kraljevinu na popisu u dijelu 1. Priloga I. Uredbi (EZ) br. 798/2008 trebalo bi stoga izmijeniti kako bi se u obzir uzela trenutačna epidemiološka situacija u toj trećoj zemlji.

                     (7)

                     Nadalje, s obzirom na to da je regionalizacija Ujedinjene Kraljevine za ta izbijanja utvrđena kada se pravo Unije primjenjivalo na tu zemlju u skladu sa Sporazumom o povlačenju, zaštitne mjere u pogledu izbijanja visokopatogene influence ptica potvrđenih u 2020. bilo bi ukinuto 30 dana nakon datuma potvrđivanja. Stoga je primjereno navesti te datume kao datume od kojih se područja pod ograničenjima zbog potvrđenih izbijanja bolesti u 2020. mogu ponovno smatrati slobodnima od visokopatogene influence ptica te bi trebalo ponovno odobriti uvoz u Uniju i provoz kroz nju određenih proizvoda od peradi podrijetlom iz tih područja.

                     (8)

                     Prilog I. Uredbi (EZ) br. 798/2008 trebalo bi stoga na odgovarajući način izmijeniti.

                     (9)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. siječnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 18, 23.1.2003., str. 11.

            (2)  SL L 343, 22.12.2009., str. 74.

            (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

            (4)  Provedbena uredba Komisije (EU) 2020/2205 оd 22. prosinca 2020. o izmjeni Priloga I. Uredbi (EZ) br. 798/2008 u pogledu unosa za Ujedinjenu Kraljevinu i krunski posjed Guernsey na popisima trećih zemalja, državnih područja, zona ili kompartmenta iz kojih se pošiljke peradi i proizvoda od peradi mogu uvesti u Uniju ili provoziti kroz Uniju (SL L 438, 28.12.2020., str. 11.)

            (5)  Provedbena odluka Komisije (EU) 2020/1742 od 20. studenoga 2020. o određenim zaštitnim mjerama u vezi s visokopatogenom influencom ptica podtipa H5N8 u Ujedinjenoj Kraljevini (SL L 392, 23.11.2020., str. 60.).

            (6)  Provedbena odluka Komisije (EU) 2020/2240 od 23. prosinca 2020. o izmjeni Priloga Provedbenoj odluci (EU) 2020/1742 o određenim zaštitnim mjerama povezanima s visokopatogenom influencom ptica podtipa H5N8 u Ujedinjenoj Kraljevini (SL L 436, 28.12.2020., str. 34.).

            (7)  Provedbena odluka Komisije (EU) 2020/2242 od 23. prosinca 2020. o određenim zaštitnim mjerama u vezi s visokopatogenom influencom ptica podtipa H5N1 u Ujedinjenoj Kraljevini (SL L 436, 28.12.2020., str. 69.).

            PRILOG
            U dijelu 1. Priloga I. Uredbi (EZ) br. 798/2008 unos za Ujedinjenu Kraljevinu zamjenjuje se sljedećim:

                           „GB – Ujedinjena Kraljevina (*1)

                           GB-0

                           Cijela zemlja

                           SPF

                           EP, E

                           GB-1

                           Cijelo državno područje Ujedinjene Kraljevine osim područja GB-2

                           BPP, BPR, DOC, DOR, HEP, HER, SRP, SRA, LT20

                           N

                           A

                           WGM

                           POU, RAT

                           N

                           GB-2

                           Državno područje Ujedinjene Kraljevine koje odgovara:

                           GB-2.1

                           Okrug North Yorkshire:
                           Područje koje se nalazi unutar kruga promjera 10 km, sa središtem u točki WGS84 N54,30 W1,47

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           6.1.2021.

                           A

                           WGM

                           P2

                           1.1.2021.

                           6.1.2021.

                           POU, RAT

                           N
                           P2

                           1.1.2021.

                           6.1.2021.

                           GB-2.2

                           Okrug North Yorkshire:
                           Područje koje se nalazi unutar kruga promjera 10 km, sa središtem u točki WGS84 N54,29 W1,45

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           8.1.2021.

                           A

                           WGM

                           P2

                           1.1.2021.

                           8.1.2021.

                           POU, RAT

                           N
                           P2

                           1.1.2021.

                           8.1.2021.

                           GB-2.3

                           Okrug Norfolk:
                           Područje koje se nalazi unutar kruga promjera 10 km, sa središtem u točki WGS84 N52,49 E0,95

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           10.1.2021.

                           A

                           WGM

                           P2

                           1.1.2021.

                           10.1.2021.

                           POU, RAT

                           N
                           P2

                           1.1.2021.

                           10.1.2021.

                           GB-2.4

                           Okrug Norfolk:
                           Područje koje se nalazi unutar kruga promjera 10 km, sa središtem u točki WGS84 N52,72 E0,15

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           11.1.2021.

                           A

                           WGM

                           P2

                           1.1.2021.

                           11.1.2021.

                           POU, RAT

                           N
                           P2

                           1.1.2021.

                           11.1.2021.

                           GB-2.5

                           Okrug Derbyshire:
                           Područje koje se nalazi unutar kruga promjera 10 km, sa središtem u točki WGS84 N52.93 i W1.57

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           17.1.2021.

                           A

                           WGM

                           P2

                           1.1.2021.

                           17.1.2021.

                           POU, RAT

                           N
                           P2

                           1.1.2021.

                           17.1.2021.

                           GB-2.6

                           Okrug North Yorkshire:
                           Područje koje se nalazi unutar kruga promjera 10 km, sa središtem u točki WGS84 N54.37 i W2.16

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           19.1.2021.

                           A

                           WGM

                           P2

                           1.1.2021.

                           19.1.2021.

                           POU, RAT

                           N
                           P2

                           1.1.2021.

                           19.1.2021.

                           GB-2.7

                           Orkneyski otoci:
                           Područje koje se nalazi unutar kruga promjera 10 km, sa središtem u točki WGS84 N59.28 i W2.44

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           20.1.2021.

                           A

                           WGM

                           P2

                           1.1.2021.

                           20.1.2021.

                           POU, RAT

                           N
                           P2

                           1.1.2021.

                           20.1.2021.

                           GB-2.8

                           Okrug Dorset:
                           Područje koje se nalazi unutar kruga promjera 10 km, sa središtem u točki WGS84 N51.06 i W2.27

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           20.1.2021.

                           A

                           WGM

                           P2

                           1.1.2021.

                           20.1.2021.

                           POU, RAT

                           N
                           P2

                           1.1.2021.

                           20.1.2021.

                           GB-2.9

                           Okrug Norfolk:
                           Područje koje se nalazi unutar kruga promjera 10 km, sa središtem u točki WGS84 N52.52 i E0.96

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           23.1.2021.

                           A

                           WGM

                           P2

                           1.1.2021.

                           23.1.2021.

                           POU, RAT

                           N
                           P2

                           1.1.2021.

                           23.1.2021.

                           GB-2.10

                           Okrug Norfolk:
                           Područje koje se nalazi unutar kruga promjera 10 km, sa središtem u točki WGS84 N52.52 i E0.95

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           28.1.2021.

                           A

                           WGM

                           P2

                           1.1.2021.

                           28.1.2021.

                           POU, RAT

                           N
                           P2

                           1.1.2021.

                           28.1.2021.

                           GB-2.11

                           Okrug Norfolk:
                           Područje koje se nalazi unutar kruga promjera 10,4 km, sa središtem u točki WGS84 N52.53 i E0.66

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           7.2.2021.

                           A

                           WGM

                           P2

                           1.1.2021.

                           7.2.2021.

                           POU, RAT

                           N
                           P2

                           1.1.2021.

                           7.2.2021.

                           GB-2.12

                           Okrug Devon:
                           Područje koje se nalazi unutar kruga promjera 10 km, sa središtem u točki WGS84 N50.70 i W3.36

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           31.1.2021.

                           A

                           WGM

                           P2

                           1.1.2021.

                           31.1.2021.

                           POU, RAT

                           N
                           P2

                           1.1.2021.

                           31.1.2021.

               (*1)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na Ujedinjenu Kraljevinu ne uključuju Sjevernu Irsku.”.


title: Provedbena uredba Komisije (EU) 2021/717 оd 26. travnja 2021. o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća „Nagykunsági szilvapálinka”

text:
                  3.5.2021

                  HR

                  Službeni list Europske unije

                  L 151/8

         PROVEDBENA UREDBA KOMISIJE (EU) 2021/717
         оd 26. travnja 2021.
         o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća „Nagykunsági szilvapálinka”
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Mađarske od 14. listopada 2016. za registraciju oznake zemljopisnog podrijetla „Nagykunsági szilvapálinka”.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila glavne specifikacije iz tehničke dokumentacije u Službenom listu Europske unije (3).

                     (4)

                     Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787.

                     (5)

                     Oznaku „Nagykunsági szilvapálinka” trebalo bi stoga registrirati kao oznaku zemljopisnog podrijetla,

               DONIJELA JE OVU UREDBU:

            Članak 1.
            Registrira se oznaka zemljopisnog podrijetla „Nagykunsági szilvapálinka”. U skladu s člankom 30. stavkom 4. Uredbe (EU) 2019/787 ovom se Uredbom odobrava zaštita naziva „Nagykunsági szilvapálinka” predviđena člankom 21. Uredbe (EU) 2019/787.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. travnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

            (3)  SL C 14, 13.1.2021., str. 3.


title: Provedbena uredba Komisije (EU) 2021/718 оd 30. travnja 2021. o izmjeni Provedbene uredbe (EU) br. 371/2011 u pogledu naziva nositelja odobrenja dimetilglicina natrijeve soli kao dodatka hrani za životinje (Tekst značajan za EGP)

text:
                  3.5.2021

                  HR

                  Službeni list Europske unije

                  L 151/10

         PROVEDBENA UREDBA KOMISIJE (EU) 2021/718
         оd 30. travnja 2021.
         o izmjeni Provedbene uredbe (EU) br. 371/2011 u pogledu naziva nositelja odobrenja dimetilglicina natrijeve soli kao dodatka hrani za životinje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 13. stavkom 3. Uredbe (EZ) br. 1831/2003 društvo Taminco BVBA podnijelo je zahtjev za promjenu naziva nositelja odobrenja iz Provedbene uredbe Komisije (EU) br. 371/2011 (2). Podnositelj zahtjeva navodi da je Belgija provela reformu Zakonika o društvima i udruženjima („Wetboek van Vennootschappen en Verenigingen”), što je dovelo do izmjena kod svih belgijskih subjekata. Jedna od zakonodavnih izmjena odnosi se na vrstu društva „besloten vennootschap met beperkte aansprakelijkheid” („BVBA”), u okviru koje Taminco posluje, a koja je pretvorena u „besloten vennootschap” („BV”). Društvo ostaje društvo s ograničenom odgovornošću u skladu s belgijskim zakonima. To znači da Taminco od 1. siječnja 2021. trguje pod nazivom „Taminco BV”. Uz zahtjev su priloženi relevantni popratni podaci.

                     (3)

                     Predložena izmjena uvjetâ odobrenja isključivo je administrativne prirode i ne podrazumijeva novu procjenu predmetnog dodatka. Europska agencija za sigurnost hrane obaviještena je o zahtjevu.

                     (4)

                     Kako bi se podnositelju zahtjeva omogućilo korištenje prava stavljanja na tržište pod nazivom Taminco BV, potrebno je izmijeniti uvjete odobrenja.

                     (5)

                     Provedbenu uredbu (EU) br. 371/2011 trebalo bi stoga na odgovarajući način izmijeniti.

                     (6)

                     Budući da ne postoje sigurnosni razlozi zbog kojih bi bilo potrebno odmah primjenjivati izmjenu Provedbene uredbe (EU) br. 371/2011 predviđenu ovom Uredbom, primjereno je osigurati prijelazno razdoblje tijekom kojeg se mogu potrošiti postojeće zalihe.

                     (7)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjene Provedbene uredbe (EU) br. 371/2011
            Provedbena uredba (EU) br. 371/2011 mijenja se kako slijedi:

                        (1)

                        u naslovu, riječi „nositelj odobrenja Taminco N.V.” zamjenjuju se riječima „nositelj odobrenja Taminco BV”;

                        (2)

                        u drugom stupcu Priloga, „Naziv nositelja odobrenja”, riječi „Taminco BVBA” zamjenjuju se riječima „Taminco BV”.

            Članak 2.
            Prijelazne mjere
            Postojeće zalihe predmetnog dodatka koje su u skladu s odredbama koje se primjenjuju prije datuma stupanja na snagu ove Uredbe, mogu se nastaviti stavljati na tržište i upotrebljavati do njihova isteka.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Provedbena uredba Komisije (EU) br. 371/2011 od 15. travnja 2011. o odobrenju dimetilglicina natrijeve soli kao dodatka hrani za životinje za piliće za tov (nositelj odobrenja Taminco N.V.) (SL L 102, 16.4.2011., str. 6.).


title: Provedbena uredba Komisije (EU) 2021/719 оd 30. travnja 2021. o odobrenju L-valina dobivenog od Corynebacterium glutamicum CGMCC 7.358 kao dodatka hrani za sve životinjske vrste (Tekst značajan za EGP)

text:
                  3.5.2021

                  HR

                  Službeni list Europske unije

                  L 151/12

         PROVEDBENA UREDBA KOMISIJE (EU) 2021/719
         оd 30. travnja 2021.
         o odobrenju L-valina dobivenog od Corynebacterium glutamicum CGMCC 7.358 kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje L-valina. Uz zahtjev su priloženi podaci i dokumenti propisani člankom 7. stavkom 3. te uredbe.

                     (3)

                     Zahtjev se odnosi na odobrenje L-valina dobivenog od Corynebacterium glutamicum CGMCC 7.358 kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci” i funkcionalnu skupinu „aminokiseline, njihove soli i analogne tvari”.

                     (4)

                     Europska agencija za sigurnost hrane („Agencija”) u svojem je mišljenju od 30. rujna 2020. (2) zaključila da u predloženim uvjetima uporabe L-valin dobiven od Corynebacterium glutamicum CGMCC 7.358, kada se koristi kao dodatak prehrani u odgovarajućim količinama, nema štetan učinak na zdravlje životinja, zdravlje potrošača i okoliš. Kada je riječ o sigurnosti korisnika L-valina dobivenog od Corynebacterium glutamicum CGMCC 7.358, Agencija nije mogla isključiti rizik od udisanja niti da ta tvar nadražuje kožu ili oči ili izaziva preosjetljivost kože. Stoga bi za taj dodatak trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Nadalje, Agencija je zaključila da se ta tvar smatra učinkovitim izvorom esencijalne aminokiseline L-valina u prehrani životinja te da bi je trebalo zaštititi od razgradnje u buragu da bi bila učinkovita za preživače. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješća o metodi analize dodatka hrani za životinje koja je dostavio referentni laboratorij osnovan Uredbom (EZ) br. 1831/2003.

                     (5)

                     Procjena L-valina dobivenog od Corynebacterium glutamicum CGMCC 7.358 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu te tvari kako je navedeno u Prilogu ovoj Uredbi.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2020.; 18(11):6286.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg/kg potpune krmne smjese s udjelom vlage od 12 %

                           Kategorija nutritivnih dodataka. Funkcionalna skupina: aminokiseline, njihove soli i analogne tvari.

                        3c371i

                        –

                        L-valin

                           Sastav dodatka:

                        prah s najmanje 98 % L-valina (na osnovi suhe tvari) i najviše 1,5 % vode

                        Sve vrste

                        –

                        –

                        –

                                    1.

                                    L-valin može se staviti na tržište i upotrebljavati kao dodatak u obliku pripravka.

                                    2.

                                    Dodatak se može upotrebljavati u vodi za piće.

                                    3.

                                    U uputama za uporabu dodatka i premiksa potrebno je navesti uvjete skladištenja, stabilnost pri toplinskoj obradi i stabilnost u vodi za piće.

                                    4.

                                    Na oznaci dodatka i premiksa navodi se sljedeće: „Pri dodavanju L-valina prehrani, osobito u vodi za piće, trebalo bi voditi računa o svim esencijalnim i uvjetno esencijalnim aminokiselinama kako bi se izbjegla neravnoteža.”

                                    5.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika pri njihovu udisanju i doticaju s očima ili kožom. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi odgovarajuću osobnu zaštitnu opremu, uključujući zaštitu za dišne organe, zaštitne naočale i rukavice.

                        23.5.2031.

                           Karakteristike aktivne tvari:

                        L-valin ((2S)-2-amino-3-metilbutanska kiselina) dobiven od bakterije Corynebacterium glutamicum CGMCC 7.358
                        Kemijska formula: C5H11NO2

                        CAS broj: 72-18-4

                           Analitička metoda
                            (1)

                        Za utvrđivanje L-valina u dodatku hrani za životinje:

                                    —

                                    Food Chemical Codex, „Monografija o L-valinu”

                              Za kvantifikaciju valina u dodatku hrani za životinje:

                                    —

                                    ionsko-izmjenjivačka kromatografija spregnuta s postkolonskom derivatizacijom i fotometrijskom detekcijom (IEC-VIS)

                              Za kvantifikaciju valina u premiksima, krmivima i krmnoj smjesi:

                                    —

                                    ionsko-izmjenjivačka kromatografija spregnuta s postkolonskom derivatizacijom i fotometrijskom detekcijom (IEC-VIS), Uredba Komisije (EZ) br. 152/2009 (Prilog III., dio F)

                              Za kvantifikaciju valina u vodi:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FD)

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2021/724 оd 3. ožujka 2021. o utvrđivanju pravila za primjenu Uredbe (EU) 2019/787 Europskog parlamenta i Vijeća u pogledu obavijesti koje države članice trebaju dostaviti Komisiji o tijelima imenovanima za nadzor nad postupcima starenja jakih alkoholnih pića i nadležnim tijelima odgovornima za osiguravanje poštovanja zahtjeva te uredbe

text:
                  5.5.2021

                  HR

                  Službeni list Europske unije

                  L 155/3

         PROVEDBENA UREDBA KOMISIJE (EU) 2021/724
         оd 3. ožujka 2021.
         o utvrđivanju pravila za primjenu Uredbe (EU) 2019/787 Europskog parlamenta i Vijeća u pogledu obavijesti koje države članice trebaju dostaviti Komisiji o tijelima imenovanima za nadzor nad postupcima starenja jakih alkoholnih pića i nadležnim tijelima odgovornima za osiguravanje poštovanja zahtjeva te uredbe
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 20. prvi stavak točku (a) i članak 44. stavak 2.,
         budući da:

                     (1)

                     Člankom 13. stavkom 6. Uredbe (EU) 2019/787 propisano je da se svi postupci starenja jakih alkoholnih pića provode pod financijskim nadzorom države članice ili pod nadzorom koji pruža jednaka jamstva.

                     (2)

                     Države članice u tu svrhu trebaju imenovati tijela odgovorna za nadzor nad tim postupcima starenja i o tome obavijestiti Komisiju kako bi mogla uspostaviti javni registar koji sadrži popis tih imenovanih tijela.

                     (3)

                     Člankom 43. stavkom 1. Uredbe (EU) 2019/787 propisuje se da su države članice odgovorne za kontrole jakih alkoholnih pića. One trebaju provesti mjere potrebne za osiguravanje poštovanja zahtjeva te uredbe te odrediti nadležna tijela odgovorna za osiguravanje poštovanja zahtjeva te uredbe.

                     (4)

                     U svrhu osiguravanja učinkovite razmjene informacija između Komisije i tijela odgovornih za nadzor nad postupcima starenja i nadležnih tijela odgovornih za osiguravanje poštovanja zahtjeva Uredbe (EU) 2019/787, primjereno je propisati da države članice Komisiji dostave podatke za kontakt svojih tijela odgovornih za nadzor nad postupcima starenja i nadležnih tijela odgovornih za osiguravanje poštovanja zahtjeva te uredbe.

                     (5)

                     Kako bi se osigurala jednostavna i učinkovita dostava obavijesti Komisiji, primjereno je propisati da, ako država članica imenuje više tijela za nadzor nad postupcima starenja jakih alkoholnih pića ili više nadležnih tijela odgovornih za osiguravanje poštovanja zahtjeva Uredbe (EU) 2019/787, ta država članica imenuje tijelo za vezu kao jedinstvenu kontaktnu točku za Komisiju. Stoga bi države članice trebale Komisiji dostaviti i podatke za kontakt svojih tijela za vezu.

                     (6)

                     Kako bi se osigurala učinkovita razmjena informacija između država članica i Komisije, trebalo bi utvrditi i pravila o obliku takve razmjene i rokovima koji se na nju primjenjuju.

                     (7)

                     Ova bi se Uredba trebala primjenjivati od 25. svibnja 2021., u skladu s člankom 51. stavkom 3. Uredbe (EU) 2019/787.

                     (8)

                     Mjere predviđene ovom Uredbom u skladu su s mišljenjem Odbora za jaka alkoholna pića,

               DONIJELA JE OVU UREDBU:

            Članak 1.
            Informacije koje treba dostaviti Komisiji

               1.   Države članice Komisiji dostavljaju sljedeće informacije o tijelima imenovanima za nadzor nad postupcima starenja jakih alkoholnih pića u skladu s člankom 13. stavkom 6. Uredbe (EU) 2019/787:

                           (a)

                           ime, adresu, telefonski broj, e-adresu tijela imenovanog za nadzor nad postupcima starenja jakih alkoholnih pića;

                           (b)

                           ako ih je imenovano više, konkretnu odgovornost svakog tijela za nadzor nad postupcima starenja jakih alkoholnih pića;

                           (c)

                           ime, adresu, telefonski broj, e-adresu tijela za vezu imenovanog u skladu s člankom 2. prvim stavkom.

               2.   Države članice Komisiji dostavljaju sljedeće informacije o nadležnim tijelima odgovornima za osiguravanje poštovanja zahtjeva Uredbe (EU) 2019/787 u skladu s člankom 43. stavkom 1. te uredbe:

                           (a)

                           ime, adresu, telefonski broj, e-adresu nadležnog tijela;

                           (b)

                           ako ih je imenovano više, konkretnu odgovornost svakog nadležnog tijela;

                           (c)

                           ime, adresu, telefonski broj, e-adresu tijela za vezu imenovanog u skladu s člankom 2. drugim stavkom.

            Članak 2.
            Imenovanje tijela za vezu
            Ako država članica imenuje više tijela za nadzor nad postupcima starenja jakih alkoholnih pića, ona imenuje tijelo za vezu za takva tijela koja nadziru postupke starenja.
            Ako država članica imenuje više nadležnih tijela odgovornih za osiguravanje poštovanja zahtjeva Uredbe (EU) 2019/787, ona imenuje tijelo za vezu za takva nadležna tijela.
            Oba tijela za vezu odgovorna su za dostavu informacija Komisiji.

            Članak 3.

               Rok i načini obavješćivanja o tijelima imenovanima za nadzor nad postupcima starenja
               jakih alkoholnih pića i nadležnim tijelima odgovornima za osiguravanje poštovanja zahtjeva Uredbe (EU) 2019/787

               1.   Države članice Komisiji dostavljaju informacije navedene u članku 1. do 25. kolovoza 2021.

               2.   Države članice obavješćuju Komisiju o svim promjenama dostavljenih informacija iz stavka 1. u roku od tri mjeseca od datuma nastale promjene.

               3.   Informacije o tijelima imenovanima za nadzor nad postupcima starenja jakih alkoholnih pića dostavljaju se putem obrazaca iz Priloga I., dok se informacije o nadležnim tijelima odgovornima za osiguravanje poštovanja zahtjeva Uredbe (EU) 2019/787 dostavljaju putem obrazaca iz Priloga II.

            Članak 4.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 25. svibnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 130, 17.5.2019., str. 1.

            PRILOG I.
            Obrazac za obavijesti iz članka 1. stavka 1.
            Država članica:
            Datum obavijesti:

               Ispunite dio A ako je imenovano jedno tijelo za nadzor nad postupcima starenja jakih alkoholnih pića ili dio B ako je imenovano više tijela za nadzor nad tim postupcima. U potonjem slučaju ispunite i dio C.

            DIO A

               TIJELO IMENOVANO ZA NADZOR NAD POSTUPCIMA STARENJA JAKIH ALKOHOLNIH PIĆA

            Ime:
            Adresa:
            Telefonski broj:
            E-adresa:
            DIO B

               POPIS TIJELA IMENOVANIH ZA NADZOR NAD POSTUPCIMA STARENJA JAKIH ALKOHOLNIH PIĆA

               Za svako tijelo navedite sljedeće informacije:

            Ime:
            Adresa:
            Telefonski broj:
            E-adresa:
            Konkretna odgovornost:
            DIO C

               TIJELO ZA VEZU

            Ime:
            Adresa:
            Telefonski broj:
            E-adresa:

            PRILOG II.
            Obrazac za obavijesti iz članka 1. stavka 2.
            Država članica:
            Datum obavijesti:

               Ispunite dio A ako je imenovano jedno nadležno tijelo za osiguravanje poštovanja zahtjeva Uredbe (EU) 2019/787 ili dio B ako je imenovano više nadležnih tijela. U potonjem slučaju ispunite i dio C.

            DIO A

               NADLEŽNO TIJELO ODGOVORNO ZA OSIGURAVANJE POŠTOVANJA ZAHTJEVA UREDBE (EU) 2019/787

            Ime:
            Adresa:
            Telefonski broj:
            E-adresa:
            DIO B

               POPIS NADLEŽNIH TIJELA ODGOVORNIH ZA OSIGURAVANJE POŠTOVANJA ZAHTJEVA UREDBE (EU) 2019/787

               Za svako nadležno tijelo navedite sljedeće informacije:

            Ime:
            Adresa:
            Telefonski broj:
            E-adresa:
            Konkretna odgovornost:
            DIO C

               TIJELO ZA VEZU

            Ime:
            Adresa:
            Telefonski broj:
            E-adresa:


title: Provedbena uredba Komisije (EU) 2021/725 оd 4. svibnja 2021. o odstupanju za 2021. od provedbenih uredaba (EU) br. 809/2014, (EU) br. 180/2014, (EU) br. 181/2014, (EU) 2017/892, (EU) 2016/1150, (EU) 2018/274, (EU) br. 615/2014 i (EU) 2015/1368 u pogledu određenih administrativnih kontrola i kontrola na terenu koje se provode u okviru zajedničke poljoprivredne politike

text:
                  5.5.2021

                  HR

                  Službeni list Europske unije

                  L 155/8

         PROVEDBENA UREDBA KOMISIJE (EU) 2021/725
         оd 4. svibnja 2021.
         o odstupanju za 2021. od provedbenih uredaba (EU) br. 809/2014, (EU) br. 180/2014, (EU) br. 181/2014, (EU) 2017/892, (EU) 2016/1150, (EU) 2018/274, (EU) br. 615/2014 i (EU) 2015/1368 u pogledu određenih administrativnih kontrola i kontrola na terenu koje se provode u okviru zajedničke poljoprivredne politike
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 62. stavak 2.,
         uzimajući u obzir Uredbu (EU) br. 228/2013 Europskog parlamenta i Vijeća od 13. ožujka 2013. o utvrđivanju posebnih mjera za poljoprivredu u najudaljenijim regijama Unije i stavljanju izvan snage Uredbe Vijeća (EZ) br. 247/2006 (2), a posebno njezin članak 8. i članak 18. stavak 1. drugi podstavak,
         uzimajući u obzir Uredbu (EU) br. 229/2013 Europskog parlamenta i Vijeća od 13. ožujka 2013. o utvrđivanju posebnih mjera za poljoprivredu u korist manjih egejskih otoka i stavljanju izvan snage Uredbe Vijeća (EZ) br. 1405/2006 (3), a posebno njezin članak 7., članak 11. stavak 3. i 14. stavak 1. drugi podstavak,
         budući da:

                     (1)

                     Zbog pandemije bolesti COVID-19 i znatnih ograničenja kretanja koje su uvele, sve države članice imaju iznimne administrativne poteškoće s planiranjem i pravodobnom provedbom potrebnog broja kontrola na terenu. Zbog tih poteškoća moglo bi doći do kašnjenja u provedbi kontrola i u naknadnom plaćanju potpore. Istodobno, poljoprivrednici su osjetljivi na gospodarske poremećaje prouzročene pandemijom te se suočavaju s financijskim poteškoćama i problemima s likvidnošću.

                     (2)

                     S obzirom na neviđeni splet okolnosti, Komisija je donijela Provedbenu uredbu Komisije (EU) 2020/532 (4) kako bi se ublažile te poteškoće odstupanjem od raznih provedbenih uredaba iz područja zajedničke poljoprivredne politike, u pogledu vremenskog rasporeda i broja određenih administrativnih kontrola i kontrola na terenu. S obzirom na produljenje poteškoća zbog nastavka pandemije bolesti COVID-19 u 2021. primjereno je predvidjeti slične mjere i za 2021.

                     (3)

                     Provedbenom uredbom Komisije (EU) br. 809/2014 (5) utvrđena su pravila o, među ostalim, vremenskom rasporedu kontrola na terenu, stopama kontrole određenih kontrola na terenu u okviru integriranog sustava, uključujući za programe potpore za životinje, te povećanju stope kontrole za određene programe. Uz to, ta uredba sadržava pravila o kontrolama na terenu koje se odnose na kriterije prihvatljivosti, preuzete obveze i druge obveze u pogledu zahtjeva za potporu za stoku te zahtjeva za plaćanje u okviru mjera potpore povezanih sa životinjama, stope kontrole za mjere ruralnog razvoja koje nisu povezane s površinom i životinjama te minimalne stope kontrole povezane s višestrukom sukladnošću.

                     (4)

                     Člankom 24. stavkom 4., člankom 48. stavkom 5., člankom 49. stavkom 1., člankom 52. stavkom 1., člankom 60. stavkom 2. i člankom 71. stavkom 3. Provedbene uredbe (EU) br. 809/2014 utvrđena su određena pravila koja nadležno tijelo treba poštovati pri provedbi administrativnih kontrola ili kontrola na terenu. S obzirom na okolnosti uzrokovane pandemijom bolesti COVID-19 primjereno je potaknuti provođenje kontrola s pomoću daljinskog istraživanja i primjenom novih tehnologija kao što su sustavi bespilotnih letjelica, fotografije s lokacijskim označivanjem, prijamnici globalnog navigacijskog satelitskog sustava (GNSS) u kombinaciji s Europskim geostacionarnim navigacijskim sustavom (EGNOS) i sustavom Galileo, podaci koje su dostavili sateliti misije Sentinel u okviru programa Copernicus i druga relevantna dokazna dokumentacija za provjeru usklađenosti s kriterijima prihvatljivosti, preuzetim obvezama ili drugim obvezama za predmetni program potpore ili mjeru potpore te usklađenosti sa zahtjevima i standardima relevantnima za višestruku sukladnost.

                     (5)

                     Članak 26. stavak 4. i članak 42. stavak 1. Provedbene uredbe (EU) br. 809/2014 sadržavaju pravila o kontrolama na terenu kako bi se provjerilo da su svi kriteriji sukladnosti, preuzete obveze i druge obveze ispunjeni i da su njima obuhvaćene sve životinje za koje su zahtjevi za potporu ili zahtjevi za plaćanje podneseni u okviru programâ potpore za životinje ili mjera potpore povezanih sa životinjama koje treba provjeriti. S obzirom na trenutačnu situaciju primjereno je predvidjeti da, ako države članice nisu u mogućnosti provoditi te kontrole na terenu kako je propisano tim odredbama, a alternativni dokazi nisu dostupni, države članice mogu odlučiti provesti te kontrole za godinu zahtjeva 2021. ili kalendarsku godinu 2021. u bilo koje doba godine ako one i dalje omogućuju provjeru uvjeta prihvatljivosti.

                     (6)

                     Nekoliko obveza na temelju Uredbe (EU) br. 1306/2013 povezanih s višestrukom sukladnošću i Uredbe (EU) br. 1307/2013 Europskog parlamenta i Vijeća (6) povezanih s programima potpore po površini i životinjama te mjerama potpore ovisi o konkretnom i jasno razgraničenom vremenskom okviru za njihovo ispunjenje te je stoga potrebno provesti kontrole na terenu unutar tih okvira. Mjere koje su države članice uvele za suočavanje s pandemijom bolesti COVID-19 utječu na mogućnost da se potrebne kontrole na terenu provedu točno i u roku u skladu s tim obvezama. Isto tako, neke vrste provjera možda neće biti moguće provesti uporabom novih tehnologija koje zamjenjuju obilaske poljoprivrednog gospodarstva. Stoga je, u vezi s određenim provjerama koje treba provesti 2021., potrebno odstupiti od članaka od 30. do 33., članaka 40.a, 50. i 52. te članka 68. stavka 1. Provedbene uredbe (EU) br. 809/2014 i smanjiti minimalnu stopu kontrola na terenu u usporedbi s uobičajenim stopama kontrole za programe potpore po površini i životinjama i mjere potpore te mjere ruralnog razvoja osim onih u okviru integriranog administrativnog i kontrolnog sustava odnosno obveza višestruke sukladnosti. Kako bi se osigurala najveća moguća učinkovitost mogućnosti ograničavanja kontrolne populacije, primjereno je odstupiti i od članka 35., članka 50. stavka 5. i članka 68. stavka 4. Provedbene uredbe (EU) br. 809/2014 te dopustiti državama članicama da odgode povećanje stopa kontrole propisano tim odredbama, uključujući stope kontrole koje proizlaze iz odstupanja iz članka 4. stavka 4., članka 7. drugog stavka i članka 9. drugog stavka Provedbene uredbe (EU) 2020/532.

                     (7)

                     Odstupanja od Provedbene uredbe (EU) br. 809/2014 predviđena ovom Uredbom trebala bi omogućiti državama članicama da izbjegnu kašnjenja u provedbi mjera kontrole i obradi zahtjeva za potporu, a time i kašnjenja plaćanja korisnicima za 2021. Neophodno je međutim da se tim odstupanjima ne ograničava dobro financijsko upravljanje i zahtjev dostatne razine sigurnosti. U skladu s tim odgovornost je država članica koje se koriste tim odstupanjima poduzeti sve potrebne mjere kako bi se izbjeglo preplaćivanje te potaknuo povrat neopravdano isplaćenih iznosa. Nadalje, primjena tih odstupanja trebala bi biti obuhvaćena izjavom o upravljanju iz članka 7. stavka 3. prvog podstavka točke (b) Uredbe (EU) br. 1306/2013 za financijske godine 2021. i 2022.

                     (8)

                     Provedbenim uredbama Komisije (EU) br. 180/2014 (7) i (EU) br. 181/2014 (8) predviđene su stope kontrole za provjere određenih mjera za poljoprivredu u najudaljenijim regijama Unije i na manjim egejskim otocima. Budući da mjere poduzete za suočavanje s pandemijom bolesti COVID-19 obuhvaćaju i najudaljenije regije Unije te manje egejske otoke, primjereno je odstupiti od tih uredaba proširenjem mogućnosti uporabe novih tehnologija kao alternativnih izvora dokaza u pogledu kontrola i prilagodbe stopa kontrole za kontrole na terenu za 2021.

                     (9)

                     Člankom 24. Provedbene uredbe Komisije (EU) 2017/892 (9) predviđeno je da države članice provjeravaju, uključujući na terenu, kriterije priznavanja organizacija proizvođača ili udruženja organizacija proizvođača u sektoru voća i povrća. Zbog mjera poduzetih za suočavanje s pandemijom bolesti COVID-19 kontrole na terenu u pogledu kriterija priznavanja ne bi trebalo primjenjivati u 2021.

                     (10)

                     Člankom 27. stavkom 2. Provedbene uredbe (EU) 2017/892 utvrđen je uzorak za godišnje kontrole na terenu na najmanje 30 % ukupne potpore za koju je podnesen zahtjev i predviđa se da se svaka organizacija proizvođača ili udruženje organizacija proizvođača u sektoru voća i povrća koji provode operativni program obilaze barem svake tri godine. Člankom 27. stavkom 7. te uredbe predviđeno je i da se aktivnosti koje se provode na pojedinačnim gospodarstvima članova organizacija proizvođača koji su obuhvaćeni uzorkom iz članka 27. stavka 2. te uredbe obilaze najmanje jednom radi provjere njihove provedbe. Zbog mjera poduzetih za suočavanje s pandemijom bolesti COVID-19 države članice možda neće moći ispuniti te zahtjeve te bi im stoga trebalo dopustiti da u 2021. provedu manji postotak tih provjera te u 2021. ne bi trebale podlijegati zahtjevima o učestalosti kontrola organizacija proizvođača.

                     (11)

                     Člankom 29. stavkom 2. Provedbene uredbe (EU) 2017/892 predviđeno je da se kontrolama prvog stupnja postupaka povlačenja obuhvaća 100 % količine proizvoda povučenih s tržišta, uz iznimku proizvoda namijenjenih za besplatnu distribuciju, za koje u skladu s člankom 29. stavkom 3. te uredbe države članice mogu provjeriti manji postotak, ali ne manje od 10 % dotičnih količina neke organizacije proizvođača tijekom tržišne godine. Zbog mjera poduzetih za suočavanje s pandemijom bolesti COVID-19 države članice možda neće moći ispuniti taj zahtjev te bi im 2021. trebalo dopustiti da i za sve druge povučene proizvode, neovisno o njihovoj namjeni, provjere manji postotak, ali ne manje od 10 % dotičnih količina neke organizacije proizvođača tijekom tržišne godine.

                     (12)

                     Člankom 30. stavkom 3. Provedbene uredbe (EU) 2017/892 predviđeno je da svaka kontrola uključuje uzorak koji predstavlja najmanje 5 % količina koje je organizacija proizvođača povukla s tržišta tijekom tržišne godine. Zbog mjera poduzetih za suočavanje s pandemijom bolesti COVID-19 države članice možda neće moći ispuniti taj zahtjev te bi im trebalo dopustiti da u 2021. upotrebljavaju uzorke koji predstavljaju najmanje 3 % količina koje je organizacija proizvođača povukla s tržišta tijekom tržišne godine 2020.

                     (13)

                     Zbog mjera poduzetih za suočavanje s pandemijom bolesti COVID-19 državama članicama će 2021. biti i dalje praktički nemoguće provoditi sustavne kontrole na terenu i kontrole na terenu godišnjih zahtjeva za dodjelu potpore na temelju uzorka, kontrole prvog i drugog stupnja postupaka povlačenja te kontrole zelene berbe i neubiranja kako je utvrđeno u članku 27. stavku 7., članku 29. stavku 2., članku 30. stavku 3. te članku 31. stavcima 1. i 2. Provedbene uredbe (EU) 2017/892. Stoga bi državama članicama trebalo dopustiti da utvrde kontrole koje su jednakovrijedne sustavnim kontrolama na terenu, kao što su fotografije s lokacijskim označivanjem, datirane fotografije, datirana izvješća o nadzoru bespilotnim letjelicama, administrativne kontrole ili videokonferencije s korisnicima.

                     (14)

                     Zbog mjera poduzetih za suočavanje s pandemijom bolesti COVID-19 državama članicama bilo je 2020., a bit će i 2021., praktički nemoguće provoditi sustavne kontrole na terenu i kontrole na terenu na temelju uzorka za aktivnosti koje se podupiru na temelju članaka od 45. do 52. Uredbe (EU) br. 1308/2013 Europskog parlamenta i Vijeća (10). Stoga je za financijsku godinu 2020. uvedeno odstupanje od članka 32. stavka 1. i članka 42. stavka 3. Provedbene uredbe Komisije (EU) 2016/1150 (11) te bi ga trebalo zadržati za financijsku godinu 2021. kako bi se državama članicama omogućilo da utvrde kontrole koje su jednakovrijedne sustavnim kontrolama na terenu, kao što su datirane fotografije, datirana izvješća o nadzoru bespilotnim letjelicama, administrativne kontrole ili videokonferencije s korisnicima, kako bi se prije plaćanja zajamčila usklađenost s propisima zakonodavstva o programima potpore u sektoru vina.

                     (15)

                     Državama članicama također će biti praktički nemoguće provesti sustavne kontrole na terenu za financijsku godinu 2021. u roku utvrđenom u članku 43. stavku 3. Provedbene uredbe (EU) 2016/1150 za postupke zelene berbe koji se podupiru na temelju članka 47. Uredbe (EU) br. 1308/2013. Stoga bi trebalo uvesti odstupanje kako bi se odgodilo dovršenje kontrola do 15. rujna 2021.

                     (16)

                     Člankom 27. stavkom 3. Provedbene uredbe Komisije (EU) 2018/274 (12) utvrđuje se broj uzoraka svježeg grožđa koje se uzima iz vinograda tijekom berbe na predmetnoj parceli za osnivanje analitičke baze izotopnih podataka iz članka 39. Delegirane uredbe Komisije (EU) 2018/273 (13). Ako zbog mjera poduzetih za suočavanje s pandemijom bolesti COVID-19 države članice ne mogu provoditi takve kontrole, trebalo bi im dopustiti odstupanje od minimalnog broja uzoraka.

                     (17)

                     Člankom 31. stavkom 2. točkom (b) Provedbene uredbe (EU) 2018/274 utvrđeno je da države članice moraju provesti godišnje kontrole na terenu kod najmanje 5 % svih vinogradara upisanih u registar vinograda. S obzirom na to da zbog mjera poduzetih za suočavanje s pandemijom bolesti COVID-19 više država članica koje proizvode vino tijekom dužeg razdoblja ne može provoditi takve kontrole, taj bi postotak trebalo smanjiti za 2021. Iz istog bi razloga državama članicama trebalo dopustiti da u 2021. privremeno obustave sustavne kontrole na terenu iz članka 31. stavka 2. točke (c) te uredbe koje se moraju provoditi na površinama zasađenima vinovom lozom koje nisu uključene ni u jednu datoteku vinogradara.

                     (18)

                     Provedbena uredba Komisije (EU) br. 615/2014 (14) u pogledu programâ rada za potporu sektoru maslinova ulja i stolnih maslina sadržava pravila o kontrolama na terenu kako bi se provjerilo jesu li ispunjeni uvjeti za dodjelu sredstava Unije. Zbog mjera poduzetih za suočavanje s pandemijom bolesti COVID-19 mogle bi nastati poteškoće u provedbi tih kontrola, kako je propisano člankom 6. te uredbe. Stoga je primjereno državama članicama omogućiti fleksibilnost dopuštanjem zamjene kontrola na terenu u kalendarskoj godini 2021. alternativnim provjerama.

                     (19)

                     Provedbena uredba Komisije (EU) 2015/1368 (15) u pogledu potpore u pčelarskom sektoru sadržava pravila o praćenju i provjerama u odnosu na pravilnu provedbu nacionalnih pčelarskih programa, stvarno nastale rashode i točan broj košnica koje su prijavili pčelari. U skladu s člankom 8. stavkom 3. te uredbe, države članice moraju osigurati da se kontrole na terenu provedu na najmanje 5 % podnositelja zahtjeva za potporu u okviru njihovih pčelarskih programa. Mjere poduzete za suočavanje s pandemijom bolesti COVID-19 mogu uzrokovati poteškoće u provedbi broja kontrola na terenu potrebnih da se dosegne navedeni prag. Stoga je primjereno državama članicama omogućiti fleksibilnost i dopustiti odstupanje od tog zahtjeva. Takvo odstupanje, međutim, ne bi smjelo povećati rizik od neopravdanih plaćanja. Stoga bi svako smanjenje broja kontrola na terenu trebalo kad god je to moguće zamijeniti povećanim brojem alternativnih provjera.

                     (20)

                     Budući da su mjere predviđene ovom Uredbom potrebne kako bi države članice organizirale kampanje kontrole uz poštovanje mjera poduzetih za suočavanje s pandemijom bolesti COVID-19, ova bi Uredba trebala stupiti na snagu na dan objave u Službenom listu Europske unije i primjenjivati se retroaktivno kako bi se obuhvatilo cijelo trajanje odgovarajućih kampanja kontrole: mjere iz poglavlja I. i II. i poglavlja III. odjeljaka 3. i 4. trebale bi se primjenjivati od 1. siječnja 2021., što odgovara godini zahtjeva u okviru integriranog administrativnog i kontrolnog sustava ili kalendarskoj godini za mjere ruralnog razvoja koje nisu povezane s površinom i životinjama te mjere u sektoru vina; mjere iz poglavlja III. odjeljaka 1. i 2. trebale bi se primjenjivati od 16. listopada 2020., što odgovara financijskoj godini, a mjere iz poglavlja III. odjeljka 5. trebale bi se primjenjivati od 1. kolovoza 2020., što odgovara pčelarskoj godini.

                     (21)

                     Mjere predviđene u ovoj Uredbi u skladu su s mišljenjem Odbora za poljoprivredne fondove, Odbora za izravna plaćanja, Odbora za ruralni razvoj i Odbora za zajedničku organizaciju poljoprivrednih tržišta,

               DONIJELA JE OVU UREDBU:
         POGLAVLJE I.

            ODSTUPANJA OD PROVEDBENE UREDBE (EU) br. 809/2014

            Članak 1.
            Odstupajući od članka 24. stavka 4., članka 48. stavka 5., članka 49. stavka 1., članka 52. stavka 1., članka 60. stavka 2. trećeg podstavka i članka 71. stavka 3. Provedbene uredbe (EU) br. 809/2014, zbog mjera poduzetih za suočavanje s pandemijom bolesti COVID-19, a u pogledu kontrola koje treba provesti u godini zahtjeva 2021. odnosno kalendarskoj godini 2021., države članice mogu odlučiti u potpunosti zamijeniti fizičke inspekcije koje se provode na temelju te uredbe, posebno terenske posjete i kontrole na terenu, fotointerpretacijom satelitskih ili zračnih ortofotografija ili uporabom novih tehnologija kao što su fotografije s lokacijskim označivanjem ili drugi relevantni dokazi, uključujući dokaznu dokumentaciju koju je dostavio korisnik na zahtjev nadležnog tijela, koji bi nadležnom tijelu omogućili donošenje konačnih zaključaka.
            Ako se obilasci u vezi s aktivnošću za koju je dodijeljena potpora ili lokacijom ulaganja iz članka 48. stavka 5. Provedbene uredbe (EU) br. 809/2014 ne mogu zamijeniti relevantnom dokaznom dokumentacijom, države članice te obilaske provode nakon izvršenja završnog plaćanja.

            Članak 2.
            Odstupajući od članka 26. stavka 4. i članka 42. stavka 1. Provedbene uredbe (EU) br. 809/2014, ako zbog mjera poduzetih za suočavanje s pandemijom bolesti COVID-19 države članice nisu u mogućnosti provoditi kontrole na terenu u roku propisanom tim odredbama, a alternativne metode, uključujući uporabu novih tehnologija, ne mogu pružiti potrebne dokaze, države članice mogu odlučiti provesti te kontrole za godinu zahtjeva 2021. odnosno kalendarsku godinu 2021. u bilo koje doba godine ako one i dalje omogućuju provjeru uvjeta prihvatljivosti.

            Članak 3.

               1.   Ako zbog mjera poduzetih za suočavanje s pandemijom bolesti COVID-19 države članice nisu u mogućnosti provoditi kontrole na terenu u godini zahtjeva 2021. odnosno kalendarskoj godini 2021., u skladu sa zahtjevima utvrđenima u člancima od 30. do 33., članku 35., članku 40.a stavku 1. prvom podstavku točki (c), članku 40.a stavku 2. točki (b), članku 50. stavku 1. prvom podstavku, članku 50. stavku 5., članku 52. stavku 2., članku 60. stavku 2. trećem podstavku, članku 68. stavku 1. prvom podstavku i članku 68. stavku 4. Provedbene uredbe (EU) br. 809/2014, države članice mogu odlučiti primjenjivati pravila utvrđena u stavcima od 2. do 13. ovog članka.

               2.   Odstupajući od članka 30. Provedbene uredbe (EU) br. 809/2014, u godini zahtjeva 2021. stopa kontrole iznosi najmanje:

                           (a)

                           3 % svih korisnika koji podnose zahtjev za program osnovnog plaćanja ili program jedinstvenih plaćanja;

                           (b)

                           3 % svih korisnika koji podnose zahtjev za program za preraspodjelu plaćanja;

                           (c)

                           3 % svih korisnika koji podnose zahtjev za plaćanje za područja s prirodnim ograničenjima;

                           (d)

                           3 % svih korisnika koji podnose zahtjev za plaćanje za mlade poljoprivrednike;

                           (e)

                           3 % svih korisnika koji podnose zahtjev za plaćanja povezana s površinom u okviru dobrovoljne proizvodno vezane potpore;

                           (f)

                           3 % svih korisnika koji podnose zahtjev za plaćanje u okviru programa za male poljoprivrednike;

                           (g)

                           10 % površina prijavljenih za proizvodnju konoplje;

                           (h)

                           3 % svih korisnika koji podnose zahtjev za posebno plaćanje za pamuk.

                     Države članice koje su u skladu s člankom 36. Provedbene uredbe (EU) br. 809/2014 već odlučile smanjiti stope kontrole za određene programe na 3 % mogu dodatno smanjiti postotke za te programe iz ovog stavka na 1 %.

               3.   Odstupajući od članka 31. Provedbene uredbe (EU) br. 809/2014, u godini zahtjeva 2021. stopa kontrole iznosi najmanje:

                           (a)

                           3 % svih korisnika koji se moraju pridržavati poljoprivrednih praksi korisnih za klimu i okoliš;

                           (b)

                           1 %:

                                       i.

                                       ili svih korisnika koji ispunjavaju uvjete za plaćanje za ekologizaciju koji su izuzeti iz obveza koje se odnose na raznolikost usjeva i ekološki značajne površine neispunjavanjem pragova iz članaka 44. i 46. Uredbe (EU) br. 1307/2013 i na koje se ne odnose obveze iz članka 45. navedene uredbe;

                                       ii.

                                       ili, u godinama kada se članak 44. Delegirane uredbe Komisije (EU) br. 639/2014 (16) ne primjenjuje na neku državu članicu, korisnika koji ispunjavaju uvjete za plaćanje za ekologizaciju koji su izuzeti iz obveza koje se odnose na raznolikost usjeva i ekološki značajne površine neispunjavanjem pragova iz članaka 44. i 46. Uredbe (EU) br. 1307/2013 i na koje se ne odnosi obveza iz članka 45. stavka 1. navedene uredbe;

                           (c)

                           3 % svih korisnika koji se moraju pridržavati zelenih praksi i koji upotrebljavaju nacionalne ili regionalne programe okolišnog certificiranja iz članka 43. stavka 3. točke (b) Uredbe (EU) br. 1307/2013.

                     Stopa kontrole iz prvog podstavka točke (a) istodobno obuhvaća najmanje 3 % svih korisnika koji imaju površine pokrivene trajnim travnjakom koje su okolišno osjetljive u područjima obuhvaćenima Direktivom Vijeća 92/43/EEZ (17) ili Direktivom 2009/147/EZ Europskog parlamenta i Vijeća (18) i dodatnim osjetljivim područjima iz članka 45. stavka 1. Uredbe (EU) br. 1307/2013.

               4.   Odstupajući od članka 32. Provedbene uredbe (EU) br. 809/2014, u godini zahtjeva 2021. stopa kontrole iznosi najmanje:

                           (a)

                           3 % svih korisnika koji podnose zahtjev za mjere ruralnog razvoja;

                           (b)

                           3 % svih kolektiva koji podnose kolektivni zahtjev.

                     U pogledu stope kontrole iz prvog podstavka točke (a), za mjere predviđene člancima 28. i 29. Uredbe (EU) br. 1305/2013 Europskog parlamenta i Vijeća (19) stopa kontrole od 3 % ostvaruje se na razini pojedinačne mjere.

               5.   Odstupajući od članka 33. Provedbene uredbe (EU) br. 809/2014, u godini podnošenja zahtjeva 2021. stopa kontrole iznosi najmanje 3 % svih korisnika koji podnose zahtjev za programe potpore za životinje kojima je obuhvaćeno najmanje 3 % životinja.

               6.   Odstupajući od članka 35. Provedbene uredbe (EU) br. 809/2014, države članice mogu odlučiti odgoditi povećanje stope kontrole koja je trebala biti primijenjena u godini zahtjeva 2021. za programe potpore i mjere potpore iz stavaka od 2. do 5. ovog članka te je zamijeniti odgovarajućim povećanjem za godinu zahtjeva 2022.

               7.   Odstupajući od članka 40.a stavka 1. prvog podstavka točke (c) prve rečenice Provedbene uredbe (EU) br. 809/2014, relevantne kontrole koje se odnose na kriterije prihvatljivosti, preuzete obveze i druge obveze provode se za najmanje 3 % predmetnih korisnika.

               8.   Odstupajući od članka 40.a stavka 2. točke (b) Provedbene uredbe (EU) br. 809/2014, provjere sadržaja tetrahidrokanabinola u konoplji provode se za najmanje 10 % površine.

               9.   Odstupajući od članka 50. stavka 1. prvog podstavka i članka 60. stavka 2. trećeg podstavka Provedbene uredbe (EU) br. 809/2014, stopa kontrola u kalendarskoj godini 2021. iznosi najmanje 3 %.

               10.   Odstupajući od članka 50. stavka 5. Provedbene uredbe (EU) br. 809/2014, države članice mogu odlučiti odgoditi povećanje stope kontrole koje je trebalo primijeniti u kalendarskoj godini 2021. i zamijeniti ga odgovarajućim povećanjem za kalendarsku godinu 2022.

               11.   Odstupajući od članka 52. stavka 2. Provedbene uredbe (EU) br. 809/2014, stopa kontrole u kalendarskoj godini 2021. za ex post kontrole iznosi najmanje 0,6 %.

               12.   Odstupajući od članka 68. stavka 1. prvog podstavka Provedbene uredbe (EU) br. 809/2014, minimalna stopa kontrole za višestruku sukladnost u godini zahtjeva 2021. iznosi 0,5 %.

               13.   Odstupajući od članka 68. stavka 4. Provedbene uredbe (EU) br. 809/2014, države članice mogu odlučiti odgoditi povećanje stopa kontrole koje je trebalo primijeniti u godini zahtjeva 2021. i zamijeniti ga odgovarajućim povećanjem za godinu zahtjeva 2022.

            Članak 4.
            Za države članice koje primjenjuju članke 1., 2. i 3., izjava o upravljanju koja mora biti sastavljena u skladu s člankom 7. stavkom 3. prvim podstavkom točkom (b) Uredbe (EU) br. 1306/2013 za financijske godine 2021. i 2022. obuhvaća potvrdu da je spriječeno preplaćivanje iznosa korisnicima te da je pokrenut povrat neopravdano isplaćenih iznosa na temelju provjere svih potrebnih informacija.

         POGLAVLJE II.

            ODSTUPANJA OD POSEBNIH MJERA U KORIST NAJUDALJENIJIH REGIJA UNIJE I MANJIH EGEJSKIH OTOKA

            ODJELJAK 1.

               Odstupanja od Provedbene uredbe (EU) br. 180/2014

            Članak 5.

               1.   Odstupajući od članka 16. stavka 2. Provedbene uredbe (EU) br. 180/2014, ako zbog mjera poduzetih za suočavanje s pandemijom bolesti COVID-19 države članice nisu u mogućnosti provoditi fizičke kontrole u najudaljenijim regijama u skladu s pravilima iz te odredbe, u 2021. države članice mogu odlučiti organizirati fizičke kontrole u skladu s pravilima utvrđenima u stavku 2. ovog članka.

               2.   Fizičke kontrole izvršene u dotičnim najudaljenijim regijama prilikom uvoza, ulaska, izvoza i otpreme poljoprivrednih proizvoda uključuju reprezentativan uzorak od najmanje 3 % dozvola i potvrda predočenih u skladu s člankom 9. Provedbene uredbe (EU) br. 180/2014.

               3.   Odstupajući od članka 22. Provedbene uredbe (EU) br. 180/2014, ako zbog mjera poduzetih za suočavanje s pandemijom bolesti COVID-19 države članice nisu u mogućnosti provoditi kontrole na terenu u najudaljenijim regijama u skladu s pravilima iz tog članka, u 2021. države članice mogu odlučiti organizirati kontrole na terenu u skladu s pravilima utvrđenima u stavku 4. ovog članka.

               4.   Na temelju analize rizika u skladu s člankom 24. stavkom 1. Provedbene uredbe (EU) br. 180/2014, nadležna tijela provode kontrole na terenu na uzorku od najmanje 3 % zahtjeva za potporu. Uz to, uzorak predstavlja najmanje 3 % iznosa obuhvaćenih potporom za svaku aktivnost.

               5.   Odstupajući od članka 16. stavka 2. i članka 22. Provedbene uredbe (EU) br. 180/2014, ako zbog mjera poduzetih za suočavanje s pandemijom bolesti COVID-19 države članice nisu u mogućnosti provoditi kontrole na terenu za posebne mjere u korist najudaljenijih regija u skladu s pravilima utvrđenima u tim odredbama za 2021., države članice mogu odlučiti:

                           (a)

                           zamijeniti kontrole na terenu uporabom novih tehnologija, uključujući fotografije s lokacijskim označivanjem, datirane fotografije, datirana izvješća o nadzoru bespilotnim letjelicama, videokonferencije s korisnicima ili bilo koju relevantnu dokaznu dokumentaciju koja bi mogla služiti kao potpora pri provjeri ispravne provedbe mjera;

                           (b)

                           provesti te kontrole u bilo koje doba godine, uključujući nakon izvršenja konačnog plaćanja, ako one i u tom slučaju omogućuju provjeru uvjeta prihvatljivosti.

               6.   Odstupajući od članka 59. stavka 5. Uredbe (EU) br. 1306/2013, države članice mogu odlučiti odgoditi povećanje stope kontrole koja je trebala biti primijenjena u godini zahtjeva 2021. za programe potpore i mjere potpore iz stavaka od 1. do 5. ovog članka te je zamijeniti odgovarajućim povećanjem za godinu zahtjeva 2022.

            ODJELJAK 2.

               Odstupanja od Provedbene uredbe (EU) br. 181/2014

            Članak 6.

               1.   Odstupajući od članka 13. stavka 2. Provedbene uredbe (EU) br. 181/2014, ako zbog mjera poduzetih za suočavanje s pandemijom bolesti COVID-19 Grčka nije u mogućnosti provoditi fizičke kontrole u skladu s pravilima utvrđenima u toj odredbi, u 2021. Grčka može odlučiti organizirati fizičke kontrole u skladu s pravilima utvrđenima u stavku 2. ovog članka.

               2.   Fizičkim kontrolama koje se provode na manjim egejskim otocima pri ulasku poljoprivrednih proizvoda obuhvaća se reprezentativni uzorak od najmanje 3 % potvrda predočenih u skladu s člankom 7. Provedbene uredbe (EU) br. 181/2014. Fizičkim kontrolama iz odjeljka 3. te uredbe koje se provode na manjim egejskim otocima prilikom izvoza ili otpreme obuhvaća se reprezentativni uzorak od najmanje 3 % svih aktivnosti, na temelju profila rizika koje je utvrdila Grčka.

               3.   Odstupajući od članka 20. Provedbene uredbe (EU) br. 181/2014, ako zbog mjera poduzetih za suočavanje s pandemijom bolesti COVID-19 Grčka nije u mogućnosti provoditi kontrole na terenu u skladu s pravilima utvrđenima u tom članku, u 2021. Grčka može odlučiti organizirati kontrole na terenu u skladu s pravilima utvrđenima u stavku 4. ovog članka.

               4.   Na temelju analize rizika u skladu s člankom 22. stavkom 1. Provedbene uredbe (EU) br. 181/2014, nadležna tijela provode kontrole na terenu na uzorku od najmanje 3 % za svaku aktivnost zahtjeva za potporu. Uz to, uzorak predstavlja najmanje 3 % iznosa obuhvaćenih potporom za svaku aktivnost.

               5.   Odstupajući od članka 13. stavka 2. i članka 20. Provedbene uredbe (EU) br. 181/2014, ako zbog mjera poduzetih za suočavanje s pandemijom bolesti COVID-19 Grčka nije u mogućnosti provoditi kontrole na terenu za posebne mjere u korist manjih egejskih otoka u skladu s pravilima utvrđenima u tim odredbama za 2021., Grčka može odlučiti:

                           (a)

                           zamijeniti kontrole na terenu uporabom novih tehnologija, uključujući fotografije s lokacijskim označivanjem, datirane fotografije, datirana izvješća o nadzoru bespilotnim letjelicama, videokonferencije s korisnicima ili bilo koju relevantnu dokaznu dokumentaciju koja bi mogla služiti kao potpora pri provjeri ispravne provedbe mjera;

                           (b)

                           provesti te kontrole u bilo koje doba godine, uključujući nakon izvršenja konačnog plaćanja, ako one i u tom slučaju omogućuju provjeru uvjeta prihvatljivosti.

               6.   Odstupajući od članka 59. stavka 5. Uredbe (EU) br. 1306/2013, Grčka može odlučiti odgoditi povećanje stope kontrole koja je trebala biti primijenjena u godini zahtjeva 2021. za programe potpore i mjere potpore iz stavaka od 1. do 5. ovog članka te je zamijeniti odgovarajućim povećanjem za godinu zahtjeva 2022.

         POGLAVLJE III.

            ODSTUPANJA OD PRAVILA ZA PROVEDBU ZAJEDNIČKE ORGANIZACIJE TRŽIŠTA

            ODJELJAK 1.

               Odstupanja od Provedbene uredbe (EU) 2017/892

            Članak 7.

               1.   Odstupajući od članka 24. Provedbene uredbe (EU) 2017/892, kontrole na terenu u pogledu kriterija priznavanja ne primjenjuju se u 2021.

               2.   Odstupajući od članka 27. stavka 2. Provedbene uredbe (EU) 2017/892:

                           (a)

                           u 2021. kontrole na terenu iz članka 27. te uredbe odnose se na uzorak koji predstavlja najmanje 10 % ukupne potpore za koju je podnesen zahtjev za 2020.;

                           (b)

                           pravilo da se svaka organizacija proizvođača ili udruženje organizacija proizvođača koji provode operativni program obilazi barem svake tri godine ne primjenjuje se na kontrole na terenu provedene u 2021.

               3.   Odstupajući od članka 27. stavka 7. Provedbene uredbe (EU) 2017/892, pravilo da su pojedinačna gospodarstva članova organizacija proizvođača koja su obuhvaćena uzorkom iz članka 27. stavka 2. te uredbe predmet najmanje jednog obilaska mjesta u kojem se provodi aktivnost radi provjere njezine provedbe ne primjenjuje se na kontrole na terenu provedene u 2021. Takvi obilasci mogu se zamijeniti drugim vrstama kontrola koje određuju države članice, kao što su fotografije s lokacijskim označivanjem, datirane fotografije, datirana izvješća o nadzoru bespilotnim letjelicama, administrativne kontrole ili videokonferencije s korisnicima.

               4.   Odstupajući od članka 29. stavka 2. Provedbene uredbe (EU) 2017/892, države članice mogu u 2021. za sve povučene proizvode, neovisno o njihovoj namjeni, provjeriti manji postotak od onog utvrđenog u toj odredbi, ali ne manji od 10 % dotičnih količina neke organizacije proizvođača tijekom tržišne godine. Kontrola se može provesti u prostorima organizacije proizvođača ili primatelja proizvoda. U slučaju da se kontrolama ustanove nepravilnosti, države članice provode dodatne provjere. Takve se kontrole mogu zamijeniti drugim vrstama kontrola koje određuju države članice, kao što su fotografije s lokacijskim označivanjem, datirane fotografije, datirana izvješća o nadzoru bespilotnim letjelicama, administrativne kontrole ili videokonferencije s korisnicima.

               5.   Odstupajući od članka 30. stavka 3. Provedbene uredbe (EU) 2017/892, u 2021. svaka kontrola uključuje uzorak koji predstavlja najmanje 3 % količina koje je organizacija proizvođača povukla s tržišta tijekom tržišne godine 2020. Takve se kontrole mogu zamijeniti drugim vrstama kontrola koje određuju države članice, kao što su fotografije s lokacijskim označivanjem, datirane fotografije, datirana izvješća o nadzoru bespilotnim letjelicama, administrativne kontrole ili videokonferencije s korisnicima.

               6.   Odstupajući od članka 31. stavaka 1. i 2. Provedbene uredbe (EU) 2017/892, u 2021. kontrole na terenu mogu se zamijeniti drugim vrstama kontrola koje određuju države članice, kao što su fotografije s lokacijskim označivanjem, datirane fotografije, datirana izvješća o nadzoru bespilotnim letjelicama, administrativne kontrole ili videokonferencije s korisnicima.

            ODJELJAK 2.

               Odstupanja od Provedbene uredbe (EU) 2016/1150

            Članak 8.

               1.   Odstupajući od članka 32. stavka 1. i članka 42. stavka 3. Provedbene uredbe (EU) 2016/1150, tijekom financijske godine 2021., ako zbog mjera poduzetih za suočavanje s pandemijom bolesti COVID-19 države članice ne mogu provoditi kontrole na terenu u skladu s tim odredbama, te se kontrole mogu zamijeniti drugim vrstama kontrola koje određuju države članice, kao što su datirane fotografije, datirana izvješća o nadzoru bespilotnim letjelicama, administrativne kontrole ili videokonferencije s korisnicima, kojima se jamči da se poštuju pravila koja se odnose na programe potpore u sektoru vina.

               2.   Odstupajući od članka 43. stavka 3. Provedbene uredbe (EU) 2016/1150, tijekom financijske godine 2021., ako zbog mjera poduzetih za suočavanje s pandemijom bolesti COVID-19 države članice ne mogu provoditi kontrole na terenu u skladu s tom odredbom, takve kontrole postupaka zelene berbe provode se do 15. rujna 2021.

            ODJELJAK 3.

               Odstupanja od Provedbene uredbe (EU) 2018/274

            Članak 9.

               1.   Odstupajući od članka 27. stavka 3. Provedbene uredbe (EU) 2018/274, ako zbog mjera poduzetih za suočavanje s pandemijom bolesti COVID-19 države članice tijekom razdoblja berbe grožđa u 2021. ne mogu prikupiti i preraditi svježe grožđe u skladu s brojem uzoraka utvrđenim u dijelu II. Priloga III. toj uredbi, države članice mogu odstupiti od tog broja uzoraka.

               2.   Odstupajući od članka 31. stavka 2. točke (b) Provedbene uredbe (EU) 2018/274, ako zbog mjera poduzetih za suočavanje s pandemijom bolesti COVID-19 države članice u 2021. ne mogu provoditi kontrole na terenu u skladu s tom odredbom, države članice provode takve kontrole na najmanje 3 % vinogradara upisanih u registar vinograda.

               3.   Odstupajući od članka 31. stavka 2. točke (c) Provedbene uredbe (EU) 2018/274, države članice mogu u 2021. privremeno obustaviti sustavne kontrole na terenu koje se provode na površinama pod vinovom lozom koje nisu uključene ni u jednu datoteku vinogradara, u slučajevima u kojima države članice zbog mjera poduzetih za suočavanje s pandemijom bolesti COVID-19 ne mogu provoditi takve kontrole.

            ODJELJAK 4.

               Odstupanja od Provedbene uredbe (EU) br. 615/2014

            Članak 10.
            Odstupajući od članka 6. Provedbene uredbe (EU) br. 615/2014, ako države članice zbog mjera poduzetih za suočavanje s pandemijom bolesti COVID-19 ne mogu pravodobno provesti kontrole na terenu u kalendarskoj godini 2021., države članice mogu odlučiti da se kontrole na terenu djelomično ili u potpunosti zamijene administrativnim kontrolama ili uporabom relevantnih dokaza, uključujući fotografije s lokacijskim označivanjem, videorazgovore ili druge dokaze u elektroničkom obliku.

            ODJELJAK 5.

               Odstupanje od Provedbene uredbe (EU) 2015/1368

            Članak 11.
            Odstupajući od članka 8. stavka 3. Provedbene uredbe (EU) 2015/1368, tijekom pčelarske godine 2021. države članice mogu odlučiti odstupiti od praga od 5 % koji se odnosi na kontrole na terenu podnositelja zahtjeva za potporu u okviru njihovih pčelarskih programa ako zamijene planirane kontrole na terenu alternativnim kontrolama za koje se mogu zatražiti fotografije, upotrijebiti videorazgovori ili bilo koja druga sredstva koja bi mogla poslužiti u potporu provjeri pravilne provedbe mjera uključenih u pčelarski program.

         POGLAVLJE IV.

            ZAVRŠNE ODREDBE

            Članak 12.
            Ova Uredba stupa na snagu na dan objave u Službenom listu Europske unije.
            Poglavlja I. i II. te poglavlje III. odjeljci 3. i 4. primjenjuju se od 1. siječnja 2021.
            Poglavlje III. odjeljci 1. i 2. primjenjuju se od 16. listopada 2020.
            Poglavlje III. odjeljak 5. primjenjuje se od 1. kolovoza 2020.
            Ova je Uredba u cijelosti obvezujuća i izravno se primjenjuje u svim državama članicama.

            Sastavljeno u Bruxellesu 4. svibnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 549.

            (2)  SL L 78, 20.3.2013., str. 23.

            (3)  SL L 78, 20.3.2013., str. 41.

            (4)  Provedbena uredba Komisije (EU) 2020/532 оd 16. travnja 2020. o odstupanju za 2020. od provedbenih uredaba (EU) br. 809/2014, (EU) br. 180/2014, (EU) br. 181/2014, (EU) 2017/892, (EU) 2016/1150, (EU) 2018/274, (EU) 2017/39, (EU) 2015/1368 i (EU) 2016/1240 u pogledu određenih administrativnih kontrola i kontrola na terenu koje se provode u okviru zajedničke poljoprivredne politike (SL L 119, 17.4.2020., str. 3.).

            (5)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

            (6)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

            (7)  Provedbena uredba Komisije (EU) br. 180/2014 od 20. veljače 2014. o utvrđivanju pravila za primjenu Uredbe (EU) br. 228/2013 Europskog parlamenta i Vijeća o utvrđivanju posebnih mjera za poljoprivredu u najudaljenijim regijama Unije (SL L 63, 4.3.2014., str. 13.).

            (8)  Provedbena uredba Komisije (EU) br. 181/2014 оd 20. veljače 2014. o utvrđivanju pravila primjene Uredbe (EU) br. 229/2013 Europskog parlamenta i Vijeća o utvrđivanju posebnih mjera za poljoprivredu u korist manjih egejskih otoka (SL L 63, 4.3.2014., str. 53.).

            (9)  Provedbena uredba Komisije (EU) 2017/892 оd 13. ožujka 2017. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u sektoru voća i povrća te prerađevina voća i povrća (SL L 138, 25.5.2017., str. 57.).

            (10)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

            (11)  Provedbena uredba Komisije (EU) 2016/1150 od 15. travnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu nacionalnih programa potpore u sektoru vina (SL L 190, 15.7.2016., str. 23.).

            (12)  Provedbena uredba Komisije (EU) 2018/274 оd 11. prosinca 2017. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu programa odobravanja nasada vinove loze, certificiranja, ulaznog i izlaznog registra, obveznih izjava i obavijesti te Uredbe (EU) br. 1306/2013 Europskog parlamenta i Vijeća u pogledu odgovarajućih provjera i o stavljanju izvan snage Provedbene uredbe Komisije (EU) 2015/561 (SL L 58, 28.2.2018., str. 60.).

            (13)  Delegirana uredba Komisije (EU) 2018/273 оd 11. prosinca 2017. o dopuni Uredbe (EU) br. 1308/2013 Europskog parlamenta i Vijeća u pogledu programa odobravanja sadnje vinove loze, registra vinograda, pratećih dokumenata i certificiranja, ulaznog i izlaznog registra, obveznih izjava, obavijesti i objave informacija o kojima se obavještava te o dopuni Uredbe (EU) br. 1306/2013 Europskog parlamenta i Vijeća u pogledu odgovarajućih kontrola i kazni, o izmjeni uredaba Komisije (EZ) br. 555/2008, (EZ) br. 606/2009 i (EZ) br. 607/2009 i o stavljanju izvan snage Uredbe Komisije (EZ) br. 436/2009 i Delegirane uredbe Komisije (EU) 2015/560 (SL L 58, 28.2.2018., str. 1.).

            (14)  Provedbena uredba Komisije (EU) br. 615/2014 оd 6. lipnja 2014. o utvrđivanju detaljnih pravila za primjenu Uredbe (EU) br. 1306/2013 Europskog parlamenta i Vijeća i Uredbe (EU) br. 1308/2013 Europskog parlamenta i Vijeća u pogledu programâ rada za potpore sektoru maslinova ulja i stolnih maslina (SL L 168, 7.6.2014., str. 95.).

            (15)  Provedbena uredba Komisije (EU) 2015/1368 оd 6. kolovoza 2015. o utvrđivanju pravila primjene Uredbe (EU) br. 1308/2013 Europskog parlamenta i Vijeća u pogledu potpore u pčelarskom sektoru (SL L 211, 8.8.2015., str. 9.).

            (16)  Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike te o izmjeni Priloga X. toj Uredbi (SL L 181, 20.6.2014., str. 1.).

            (17)  Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL L 206, 22.7.1992., str. 7.).

            (18)  Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica (SL L 20, 26.1.2010., str. 7.).

            (19)  Uredba (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013., str. 487.).


title: Provedbena uredba Komisije (EU) 2021/726 оd 4. svibnja 2021. o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari Adoxophyes orana granulovirus i flutriafol (Tekst značajan za EGP)

text:
                  5.5.2021

                  HR

                  Službeni list Europske unije

                  L 155/20

         PROVEDBENA UREDBA KOMISIJE (EU) 2021/726
         оd 4. svibnja 2021.
         o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari Adoxophyes orana
            granulovirus i flutriafol
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Rok važenja odobrenja aktivne tvari flutriafol produljen je Provedbenom uredbom Komisije (EU) 2018/1266 (3) s 31. svibnja 2021. na 31. svibnja 2024., a Provedbenom uredbom Komisije (EU) 2020/2007 (4) dodatno do 31. kolovoza 2024. Rok važenja odobrenja aktivne tvari Adoxophyes orana
                        granulovirus produljen je Provedbenom uredbom (EU) 2020/2007 s 31. siječnja 2023. na 31. siječnja 2024.

                     (3)

                     Zahtjevi za obnovu odobrenja predmetnih aktivnih tvari podneseni u skladu su s člankom 1. Provedbene uredbe Komisije (EU) br. 844/2012 (5). No, za aktivne tvari Adoxophyes orana granulovirus i flutriafol podnositelji zahtjeva potvrdili su da više ne podupiru zahtjev za produljenje odobrenja.

                     (4)

                     S obzirom na cilj članka 17. prvog stavka Uredbe (EZ) br. 1107/2009, produljenje rokova važenja tih aktivnih tvari, koji su utvrđeni u Provedbenoj uredbi (EU) 2020/2007, više nije opravdano. Stoga je primjereno osigurati da odobrenja za aktivne tvari Adoxophyes orana granulovirus i flutriafol isteknu na datume na koje bi istekla bez produljenja.

                     (5)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. svibnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2018/1266 оd 20. rujna 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-dekanol, 6-benziladenin, aluminijev sulfat, azadiraktin, bupirimat, karboksin, kletodim, cikloksidim, dazomet, diklofop, ditianon, dodin, fenazakin, fluometuron, flutriafol, heksitiazoks, himeksazol, indolilbutanska kiselina, izoksaben, sumporno vapno, metaldehid, paklobutrazol, pencikuron, sintofen, tau-fluvalinat i tebufenozid (SL L 238, 21.9.2018., str. 81.).

            (4)  Provedbena uredba Komisije (EU) 2020/2007 оd 8. prosinca 2020. o izmjeni Provedbene uredbe (EU) br. 540/2011 u pogledu produljenja rokova važenja odobrenja aktivnih tvari 1-dekanol, 1,4-dimetilnaftalen, 6-benziladenin, acekvinocil, Adoxophyes orana granulovirus, aluminijev sulfat, amisulbrom, Aureobasidium pullulans (sojevi DSM 14940 i DSM 14941), azadiraktin, Bacillus pumilus QST 2808, benalaksil-M, biksafen, bupirimat, Candida oleophila soj O, klorantraniliprol, dinatrijev fosfonat, ditianon, dodin, emamektin, flubendiamid, fluometuron, fluksapiroksad, flutriafol, heksitiazoks, imazamoks, ipkonazol, izoksaben, L-askorbinska kiselina, sumporno vapno, narančino ulje, Paecilomyces fumosoroseus soj FE 9901, pendimetalin, penflufen, pentiopirad, kalijevi fosfonati, prosulfuron, Pseudomonas sp. soj DSMZ 13134, piridalil, piriofenon, piroksulam, kinmerak, S-abscizinska kiselina, sedaksan, sintofen, natrij srebro tiosulfat, spinetoram, spirotetramat, Streptomyces lydicus soj WYEC 108, tau-fluvalinat, tebufenozid, tembotrion, tienkarbazon, valifenalat, cinkov fosfid (SL L 414, 9.12.2020., str. 10.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u retku 26., Adoxophyes orana
                           granulovirus, u šestom stupcu, „prestanak odobrenja”, datum se zamjenjuje datumom „31. siječnja 2023.”;

                        (2)

                        u retku 353., Flutriafol, u šestom stupcu, „prestanak odobrenja”, datum se zamjenjuje datumom „31. svibnja 2021.”.